
ประกาศเทศบาลตำบลลานข่อย
เรื่อง  ประกาศใช้แผนพัฒนาท้องถิ่น (พ.ศ. 2561–2565) 


		เพื่อให้การปฏิบัติงานตามอำนาจหน้าที่ของเทศบาลตำบลลานข่อย เป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และได้คำนึงถึงการมีส่วนร่วมของประชาชนในการจัดทำแผนพัฒนาเทศบาลตำบลลานข่อย อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 (และแก้ไขเพิ่มเติมถึง ฉบับที่ 3) พ.ศ. 2561 ข้อ 5  ข้อ 17 ข้อ 24 และข้อ 25 หนังสือกระทรวงมหาดไทย ด่วนที่สุด ที่ มท 0810.3/ว 6046 ลงวันที่ 19 ตุลาคม 2561 และหนังสือกระทรวงมหาดไทย ด่วนที่สุด ที่ มท 0810.3/ว 2931 ลงวันที่ 15 พฤษภาคม 2562 เทศบาลตำบลลานข่อย จึงได้ทบทวนแผนพัฒนาท้องถิ่น (พ.ศ. 2561-2564) เป็นแผนพัฒนาท้องถิ่น (พ.ศ. 2561-2565) เสร็จเรียบร้อยแล้วและเป็นไปตามกระบวนการที่กำหนดไว้ทุกประการ
[bookmark: _GoBack]		เทศบาลตำบลลานข่อย จะใช้แผนพัฒนาท้องถิ่น (พ.ศ. 2561-2565) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม งบประมาณตามแผนความต้องการของงบลงทุนเพื่อการพัฒนาเทศบาลตำบลลานข่อย เงินอุดหนุนเฉพาะกิจ และงบประมาณเงินอุดหนุนให้แก่หน่วยงานอื่น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น (พ.ศ. 2561-2565)
		
จึงประกาศให้ทราบโดยทั่วกัน

				ประกาศ  ณ  วันที่  14  มิถุนายน  พ.ศ. 2562
					
					         
   (นายทวีศักดิ์  ชูฟอง)
					        นายกเทศมนตรีตำบลลานข่อย

